LISA 3

**Järva Maleva noorkotkaste ja kodutütarde võistlusmatk**

**„Luureretk 2023“**

**OHUTUSTEHNIKA NÕUDED**

**I LIIKUMINE**

1. Liigu mööda etteplaneeritud marsruuti, ära ürita lõigata ja otse minna.
2. Kontrolli võimalikult sageli oma asukohta kaardil.
3. Liigu mööda joonorientiire, see vähendab eksimisvõimalust ja teeb eksimisel sinu leidmise kergemaks.
4. Ära välju kaardilt, st liigu kindlasti piirkonnas, mille kohta sul on olemas kaart.
5. **Liiklusohutus**. Üldised nõuded vastavalt liiklusseadusele:
   1. Teedel ja tänavatel tohib liikuda kõnniteel, selle puudumisel vasakul teeserval kolonnis.
   2. Pimedal ajal liikudes peab kasutama helkureid ja/või taskulampe.

**II TÖÖRIISTADE KASUTAMINE**

* 1. **Sae kasutamine:**
     1. enne sae kasutamist peab veenduma, et see on töökorras (vibusael tera kinnitused, vukssael käepideme kinnitused);
     2. saetav puu peab olema toetatud kindlale pinnale vähemalt kahest punktist;
     3. saetavast puust tohib kinni hoida kõige lähemalt 10 cm kauguselt lõikekohast;
     4. saagides peab kasutama töökindaid;
     5. saagida ei tohi lähemal kui 3 m kaugusel teistest inimestest.
  2. **Kirve kasutamine:**
     1. enne raiumise alustamist peab veenduma, et kirves püsib kindlalt kirvevarre küljes;
     2. kirvest tohib kasutada teistest inimestest minimaalselt 5 m kaugusel;
     3. raiutav ese peab olema vähemalt kahest punktist toetatud kindlale alusele;
     4. raiutavast esemest tohib kinni hoida kõige lähemalt 30 cm kauguselt raiutavast kohast;
     5. raiudes peab kasutama töökindaid.

**III VEEKOGUD**

* 1. Võistlusel on veekogude (järv, jõgi, oja, tiik) kasutamine ujumiseks, supluseks või veesõidukitega liiklemiseks ilma korraldaja poolse loa ja järelevalveta keelatud.
  2. Veetakistuste ületamiseks kasuta olemasolevat silda või purret, kui korraldaja pole kehtestanud teisiti. Üle ujumised, üle hüppamised ja läbisumpamised on keelatud.
  3. Võimalikel sildadel ja purretel turnimine on keelatud.

**IV TULEOHUTUS**

* 1. **Lõkke tegemine:**
     1. Lõket tohib teha ainult korraldaja poolt näidatud kohas ja tema poolt määratud ajal ning see peaks olema:

1. vähemalt 20 m kaugusel telkidest;
2. vähemalt 10 m kaugusel kasvavatest puudest;
3. kohas, kus lõkke kohale ei jää puude oksi;
4. kohas, kus pole süttivat pinnast (näiteks turvas);
5. Lõkkesse on keelatud visata kõikvõimalikke metall- ja klaasesemeid ning teisi materjale, mille põlemine on keskkonnale kahjulik.

**V LOODUSES VIIBIMISE ÜLDNÕUDED**

* 1. **Piiramata või tähistamata era- ja riigimetsas võib:**
     1. viibida päikesetõusust kuni loojanguni;
     2. korjata marju, seeni, pähkleid, dekoratiivoksi, ravimtaimi ja dekoratiivtaimi või nende osi, kui need ei ole looduskaitse all;
     3. liikuda jalgsi, jalgrattaga ja suuskade kõikjal, kus see ei ole seadusega või seaduse alusel keelatud;
     4. telkida üksnes selleks ettevalmistatud kohtades või metsaomaniku/riigimetsa majandaja loal;
     5. kõik prügi ja olmejäätmed tuleb kokku koguda ja viia korraldaja poolt selleks määratud kohta. Prügi matmine/peitmine loodusse on keelatud.
  2. **Looduses peab:**
     1. järgima tuleohutusnõudeid;
     2. täitma omaniku või riigimetsa majandaja nõuandeid.
  3. **Looduses ei või:**
     1. liikuda kohalike elanike koduõuedel, istandikes, mesilates, külvidel, viljas ja mujal põllumajandusmaal, kus sellega võidakse tekitada omanikule kahju;
     2. telkida maaomaniku või -valdaja loata;
     3. vigastada puid ja põõsaid;
     4. häirida kohalike elanike kodurahu;
     5. kahjustada lindude ja metsloomade elupaiku ja pesi, korjata nende mune;
     6. kahjustada kaitstavaid looduse üksikobjekte ja kaitsealuseid liike;
     7. saastata loodust;
     8. kahjustada metsaomaniku huve ja ökosüsteemi;
     9. häirida loomi ja teisi metsas viibijaid;
     10. jätta metsas püsivaid jälgi.

**VI TERVIS**

* 1. Võimalikest tervisemuredest räägi oma kaaslasele, kes kindlasti abi leiab.
  2. Hoia puhtust ja hoolitse isikliku hügieeni eest.
  3. Kanna mitmekihilist ilmastikule vastavat riietust - et oleks, mida higistamise vältimiseks seljast võtta ja külmetamise vältimiseks selga panna.
  4. Kanna kuivi, puhtaid ja ilmastikule vastavaid riideid.
  5. Kanna kinniseid jalanõusid, mis toestavad hüppeliigest.
  6. Kanna kindlasti peakatet.
  7. Joo piisavalt vett, söö kaasa võetud/korraldajate poolt pakutud toitu ja ära pirtsuta.
  8. Kaitse oma jalgu: võta kaasa piisavalt sokke, vaheta märjad sokid esimesel võimalusel kuivade vastu, vaheta märjad jalanõud.
  9. Ära leba puhkepausidel maapinnal, leia võimalusel küljealune.
  10. Planeeri tegevus: liikumise ja puhkepauside vahekord peaks olema orienteeruvalt 50 min või 5 km liikumist ja 10 min pausi.
  11. Enne toidu valmistamist ja toidupakkide avamist peab käsi pesema.
  12. Juua tohib ainult enda kaasa võetud vett või korraldajate poolt antud vett.

**VII ESMAABI**

* 1. Võimalikest vigastustest peab iga võistleja kohe teatama oma kaaslastele ja võistluse korraldajale.
  2. Tõsiste traumade korral kutsub juht välja kiirabi.
  3. Vigastada saanud võistlejat maha abi ootama ei jäeta – ka mõni kaaslane peab ära ootama korraldaja või kiirabi saabumise.

**VIII LOODUSHOID**

* 1. Prügi ja olmejäätmed tuleb kokku koguda ja viia selleks ettenähtud kohta. Prügi matmine või peitmine loodusse on keelatud.
  2. Kasvavaid puid tohib langetada ja oksi raiuda ainult võistluse korraldaja loal.
  3. Kasvavate puude vigastamine on keelatud.

**VIII LASKEHARJUTUSED**

* 1. Laskeharjutuse läbiviimisel lähtutakse Kaitseväe ja Kaitseliidu ohutuseeskirjadest ning laskeharjutuse iseloomust tulenevate ohutusnõuetest.

**Ohutustehnika on mõeldud võistkonna liikmete instrueerimiseks enne võistluse algust. Allkirjastatud ohutustehnika koos allkirjadega antakse võistluse mandaati.**

|  |  |  |
| --- | --- | --- |
| **Olen tutvunud ohutustehnika nõuetega:** | | |
| Ees – ja perekonnanimi | Kuupäev | allkiri |
|  |  |  |
|  |  |  |
|  |  |  |
|  |  |  |
|  |  |  |

Kinnitan: ..................................................................

(Võistkonna esindaja nimi ja allkiri)