**Noorte Kotkaste Järva maleva ja Kodutütarde Järva ringkonna võistlusmatk**

**„Luureretk 2023“**

**I EESMÄRK**

Rakendada noorkotkaste ja kodutütarde järgukatsete teadmised ja oskused praktikas lavastatud situatsioonidesse. Arendada noorte loovust ja füüsilise vastupanu võimet. Selgitada KT/NK rühmade vahel välja parimad võistkonnad, kes esindavad malevat/ringkonda Mini-Ernal (noorkotkad) ja Ernakesel (kodutütred).

**II AEG JA KOHT**

Võistlus toimub 6. - 7. mail 2023. aastal Lõõlas, Türi valla ja Paide linna maa aladel. Võistluse staap on Järva maleva Lõõla Õppekeskuses, Lõõla küla, Türi vald, Järvamaa.

**III OSALEJAD JA REGISTREERIMINE**

Võistlusel osalevad 4-liikmelised võistkonnad vanuses 13.-18. aastased (18 a. kaasa arvatud) noorkotkad ja kodutütred.

NB! Iga võistkonnaga peab kaasas olema esindaja, keda rakendame vajadusel kontrollpunktis kohtunikuks või selle abiks!

Võistkonna esindaja või NK või KT noortejuht registreerib võistkonna alljärgneval lingil:

<https://docs.google.com/forms/d/e/1FAIpQLSeXNMkxDcrldUQVHX3VQ7Kxv3KBf_OyIWdFGMbyHg1ma1jrhw/viewform>

Võistkonna registreerimise viimane päev on **30.04.2023 kell 23:59**

Võstkondade stardijärjekord = võistkondade registreerimisejärjekord. Võistkonnad lähevad rajale 10 minutiliste intervallidega.

*Võistluspäeval* esitab võistkond mandaadis alljärgnevad dokumendid:

* Lapsevanema kooskõlastuse leht **(Lisa 1)**
* Võistkonna ülesandmisleht (**Lisa 2**)
* Tutvunud ja allkirjaga kinnitanud võistluse ohutustehnika nõuded **(Lisa 3)**

**IV AJAKAVA:**

Laupäev, 6. mai 2023

09.00 - kogunemine, mandaat, kohtunike koosolek, varustuse ja toidupakkide väljastamine

Alates kella 10:00 kohtunike kontrollpunktidesse minek (KP) vastavalt KP-de lahtioleku aegadele.

10.00 – võistluse avamine

10.20 – I võistkond kannab kaardile kontrollpunktid (KP- d) ja muu vajaliku

10.50 - I võistkonna varustuse kontroll

11.00 - I võistkonna start. Rännak maastikul koos luureülesande täitmisega.

Pühapäev, 7.mai 2023

09:00 – lõpetab I võistkond, pärast lõpetamist on olemas pesemisvõimalus

Võistluse autasustamise ja lõpetamise kellaaeg sõltub võistlusel osalevate võistkondade arvust.

**NB! Korraldajatel on õigus teha ajakavas muudatusi.**

**V VÕISTLUSALAD JA TEEMAD:**

Noorkotkaste ja Kodutütarde järgukatsete teadmised, matkatarkused, täpsus- ja osavusülesanded, sportlikud jõuproovid, meeskonnatööd- ja nutikust nõudvad ülesanded, esmaabi, sideülesanne, laskmine õhkrelvast, takistusrada, loodus, sõlmed, NATO koordinaadid, luureülesanne.

**VI RADA JA VÕISTLUSTINGIMUSED**

Võistlusraja pikkus on ca 28 km.

Võistkond kasutab liikumiseks Eesti Kaitseväe topograafilist kaarti mõõtkavas 1: 50 000. Võistkond kannab ise kontrollpunktide asukohad enne starti kaardile (õigsus kontrollitakse üle). Liikumine toimub kontrollpunktist- kontrollpunkti, kus tuleb lahendada etteantud ülesanded. Söögi– ja puhkepausid jäävad rajal olles võistkonna planeerida. Veevarusid saab soovi korral täiendada kontrollpunktides. Liikuda tuleb luurepatrullina „vaenlase“ eest, sest trassil tegutseb vastutegevus. Igal võistlejal on 3 elutalongi ja vastutegevuse suhe võistlejaga on üks ühele.

Võistkond peab kogu matka jooksul hakkama saama stardist kaasa võetud vahenditega ja ilma kõrvalise abita. Maastikul liikudes ei tohi:

* **maha jätta märke oma tegevusest**
* **häirida oma tegevusega kohalikke elanikke**
* **liikuda põllumaal, kahjustada põllukultuure ja loodust**

Võistkond diskvalifitseeritakse järgmistel juhtudel:

* **kõrvalise abi kasutamine**
* **kontrollpunkti või raja tähistuse teadlik rikkumine**
* **kohtunike korralduste mittetäitmine**
* **noorkotkaste ja kodutütarde seaduste mittetäitmine**

Otsuse võistkonna diskvalifitseerimise või jätkamise kohta teeb võistluse peakohtunik.

Võistluse peakohtunikule jääb õigus mõne ülesande ära jätmiseks või tulemuste tühistamiseks kui seda ala ei õnnestunud kõikidel võistkondadel võrdsetes tingimustes ja määrusepäraselt läbi viia.

Ühe võistkonna liikme katkestamisel võib võistkond jätkata 3-liikmega. Katkestada võib ainult kontrollpunktis!

**VII PROTESTID**

Kui võistkonnal on vaidlust tekitav küsimus, siis on tal võimalus esitada protest. Protestis peavad olema märgitud toimunud sündmuse sisu, koht, aeg ja tunnistajad. Protestid esitada kirjalikult peakohtunikule hiljemalt 30 min pärast võistkonna lõpetamist. **Hilisemaid proteste ei rahuldata!**

**VIII TULEMUSTE ARVESTAMINE**

Võistkondade paremusjärjestus selgub kontrollpunktides lahendatud soorituste, luureülesande ja allesjäänud elutalongide põhjal. Võrdse punktiarvu korral saavutab parema lõpptulemuse võistkond, kellel on rohkem maksimumpunktidele lahendatud ülesandeid. Kolme paremat võistkonda autasustatakse diplomi ja meenega.

**IX VARUSTUS:**

**Võistkonna liikme kohustuslik varustus:**

1. KT/NK välivorm või matkariietus – Keelatud on KL ja KV kasutusel olev digilaigu välivorm!
2. Matkasaapad või tugeva tallaga jalanõud
3. Müts
4. Kindad
5. 2 paari vahetussokke
6. Seljakott või rakmed
7. Täidetud veepudel 1,0 l või veekott Camelback
8. Esmaabi komplekt (plaastrid, marliside, kolmnurk rätik)
9. Nuga või puss
10. Vile koos nööriga
11. Töötav tasku- või pealamp
12. Tuletegemise vahendid (tikud, tulemasin jne) veekindlas pakendis
13. Vihmakeep või vihmamantel - Keelatud on KL ja KV kasutusel olevad digilaigu vihmaülikonnad!
14. Kruus, kauss, lusikas (mitte ühekordne)
15. 200 liitrine prügikott 2 tk
16. 200 g magusat

**Võistkonna kohustuslik varustus**

* Julgestusköis (15m, 400 kilose tõmbejõuga)
* Katelok koos põletiga või gaasipriimus
* 1 peenikese otsaga veekindel kilepliiats (nr. S)
* 2 kompassi (võimaluse korral igal võistlejal)
* 2 mobiiltelefoni (laetud akuga)
* Kell (käekell, taskukell), arvesse ei lähe mobiiltelefoni kell

Lisaks võib trassile kaasa võtta maastikul toimetulekuks vabalt valitud lisavarustust (näiteks: väike kokku käiv saag, tool, kirves, GPS, vahetuspesu, lisariided, jne).

**X KOHTUNIKE VARUSTUS**

* Ilmastikule vastav riietus (soojad riided kontrollpunktis olemiseks)
* Vihmakeep

**XI MAJANDAMINE**

**Transport.** Ühistransporti korraldajad ei telli. Lapsevanem või noortejuht tagab võistkonna saabumise Lõõla Õppekeskusee ja lahkumise võistluselt.

**Toitlustamine.** Kõigile osalejatele, nii võistkonna liikmetele kui ka võistluse läbiviijatele, antakse hommikul enne starti kuivtoidupakk. Võistkondadel on võimalus ise omale võistlustrassil sooja toitu ja jooki valmistada.

**Joogivesi**. Võistlejatel on kontrollpunktides (mitte kõigis) võimalus täita oma veepudeleid joogiveega.

**Meditsiin**. Osavõtt võistlusest toimub omal vastutusel. Esmaabi meeskond on trassil liikuv.

Võistluse peakohtunik

Urmas Kõonurm

Tel. 5109519 [paidepealik@gmail.com](mailto:paidepealik@gmail.com)

Noorteinstruktorid

Mare Hendrikson

Tel. 5341 3640 [mare.hendrikson@kaitseliit.ee](mailto:mare.hendrikson@kaitseliit.ee)

Urmas Piigert

Tel. 525 3860 [urmas.piigert@kaitseliit.ee](mailto:urmas.piigert@kaitseliit.ee)